Ċelebrazzjonijiet liturġiċi mmexxija mill-Arċisqof Charles J. Scicluna matul Ġunju 2018. Is-Sibt 2 ta' Ġunju, fis-6:30 p.m., Monsinjur Arċisqof jiċċelebra l-aħħar Quddiesa tat-Tridu tal-festa San Ġużepp, Ħal Għaxaq. Il-Ħadd 3 ta' Ġunju, fid-9:30 a.m., Monsinjur Arċisqof jiċċelebra Pontifikal fis‐Solennità tal‐Ġisem u d‐Demm Imqaddes ta' Ġesù (Corpus Christi) fil‐Katidral tal-Imdina, flimkien mal-Kapitlu u mas-saċerdoti li qed jiċċelebraw xi anniversarju speċjali tal-ordinazzjoni tagħhom. Il-Quddiesa tkompli bil-purċissjoni bl‐Ewkaristija mat‐toroq ewlenin tal‐Imdina. Il‐Quddiesa ser tixxandar 'live' fuq il‐Youtube Channel tal-Knisja f'Malta. L-Erbgħa 6 ta' Ġunju, fis-6:30 p.m., Monsinjur Arċisqof jiċċelebra Quddiesa fis-Santwarju Santa Tereża tal-Bambin Ġesù, li fiha jamministra s-Sagrament tal-Ewwel Tqarbina lit-tfal li jattendu l-iskola St Francis, B'Kara. Is-Sibt 9 ta' Ġunju, fit-8:00 p.m., Monsinjur Arċisqof jiċċelebra Quddiesa lejlet il‐festa ta' San Filep ta' Aġira, fil-Knisja Parrokkjali ta' Ħaż‐Żebbuġ. Il‐Ħadd 10 ta' Ġunju, fis‐6:00 p.m., Monsinjur Arċisqof jiċċelebra Quddiesa li fiha jamministra s‐Sagrament tal‐Griżma tal‐Isqof lill‐adolexxenti fil‐Parroċċa Madonna ta' Lourdes, Raħal Ġdid. Is-Sibt 23 ta' Ġunju, lejlet is-Solennità tat‐Twelid ta' San Ġwann il‐Battista, fil‐5:00 p.m., Monsinjur Arċisqof imexxi traslazzjoni bir‐relikwa tal‐qaddis mill-Oratorju għall-artal tal-Konkatidral ta' San Ġwann, il‐Belt Valletta. Wara jmexxi l-Ewwel Għasar tas-Solennità flimkien mal-Kapitlu Metropolitan u membri tal‐Ordni ta' San Ġwann, fil‐Konkatidral ta' San Ġwann, il-Belt Valletta. Il-Ħadd 24 ta' Ġunju, Solennità tat‐Twelid ta' San Ġwann il‐Battista, fid‐9:15 a.m., Monsinjur Arċisqof imexxi Pontifikal, bis‐sehem tal‐Kapitlu Metropolitan, fil‐Konkatidral ta' San Ġwann, il‐Belt Valletta. Il‐Quddiesa ser tixxandar 'live' fuq il‐Youtube Channel tal-Knisja f'Malta. Il-Ħamis 28 ta' Ġunju, fil-5:30 p.m., lejlet is-Solennità ta' San Pietru u San Pawl, Monsinjur Arċisqof imexxi Traslazzjoni Solenni tar-relikwi mill-Grotta ta' San Pawl ir-Rabat għall-Katidral tal-Imdina, mal‐Kapitlu Metropolitan u wara jmexxi l-kant tal-Ewwel Għasar. Il-Ġimgħa 29 ta' Ġunju, fid-9:30 a.m., Monsinjur Arċisqof imexxi jiċċelebra Pontifikal fis‐Solennità ta' San Pietru u San Pawl, bis-sehem tal‐Kapitlu Metropolitan, fil‐Katidral tal‐Imdina. Il‐Quddiesa ser tixxandar 'live' fuq il‐Youtube Channel tal-Knisja f'Malta. Is-Sibt 30 ta' Ġunju, fis-6:00 p.m., Monsinjur Arċisqof jiċċelebra Quddiesa, lejlet il-festa tal-Madonna ta' Lourdes, fil-Knisja Parrokkjali tal-Qrendi.
Ċelebrazzjonijiet liturġiċi mmexxija mill-Arċisqof Charles J. Scicluna matul Ġunju 2018